สืบสันดาน

สืบสันดาน เป็นละครโทรทัศน์ไทยแนวชีวิต–ระทึกขวัญ ความยาว 7 ตอน ที่ผลิตโดยเน็ตฟลิกซ์ร่วมกับกันตนา โมชัน พิคเจอร์ส จากการกำกับของศิวโรจน์ คงสกุล นำแสดงโดยนริลญา กุลมงคลเพชร และธีรพงศ์ เหลียวรักวงศ์ ออกอากาศทางเน็ตฟลิกซ์ เมื่อวันที่ 18 กรกฎาคม พ.ศ. 2567

 เรื่องย่อ 
เรื่องราวของตระกูลเทวสถิตย์ไพศาล ตระกูลมหาเศรษฐีทรงอิทธิพล เมื่อรุ่งโรจน์ผู้นำตระกูลได้เสียชีวิตอย่างปริศนาในคฤหาสน์หลังใหญ่ของตระกูล หลังจากประกาศให้ ไข่มุก สาวใช้คนสนิทเป็นภรรยาคนใหม่ของเขา

แม้ว่าสมาชิกแต่ละคนในตระกูลจะไม่เห็นด้วย แต่ก็ไม่สามารถคัดค้านได้ หลังจากรุ่งโรจน์เสียชีวิต เหล่าคนรับใช้ต้องเผชิญกับการถูกทารุณกรรมและรังแกอย่างหนัก ไข่มุกเชื่อว่าการเสียชีวิตของรุ่งโรจน์เกิดจากการถูกฆาตกรรมโดยคนในครอบครัว ด้วยความมุ่งมั่น เธอจึงเริ่มสืบหาหลักฐานเพื่อพิสูจน์ว่าใครคือฆาตกรตัวจริง รวมถึงคนรับใช้ที่อาจมีส่วนเกี่ยวข้องเพราะความแค้น

 ตัวละครและนักแสดง 
 นักแสดงหลัก 
 นริลญา กุลมงคลเพชร รับบทเป็น ไข่มุก
 สาวใช้ผู้กลายมาเป็นภรรยาของรุ่งโรจน์
 ธีรพงศ์ เหลียวรักวงศ์ รับบทเป็น รุ่งโรจน์ เทวสถิตย์ไพศาล
 วรุตม์ บราวน์ รับบทเป็น รุ่งโรจน์ (วัยหนุ่ม)
 มหาเศรษฐีอัญมณี ผู้นำตระกูลเทวสถิตย์ไพศาล
 ชาตโยดม หิรัณยัษฐิติ รับบทเป็น ภูพัฒน์ เทวสถิตย์ไพศาล (ภู)
 ธีระเดช ทิศานุรักษ์ (นักแสดงแทน)
 บุตรชายคนโตที่ดูแลธุรกิจครอบครัว
 นุสบา ปุณณกันต์ รับบทเป็น พัดชา เทวสถิตย์ไพศาล (พัด)
 ลูกสาวเจ้าของโรงพยาบาลผู้เป็นภรรยาของภูพัฒน์และแม่ของคีตา
 ธนเวทย์ สิริวัฒน์ธนกุล รับบทเป็น มาวิน เทวสถิตย์ไพศาล
 บุตรชายคนรอง โหดเหี้ยม ร้ายลึก ชาญฉลาด และเจ้าแผนการ
 คลาวเดีย จักรพันธุ์ รับบทเป็น อารยา เทวสถิตย์ไพศาล
 อดีตนักแสดงและภรรยาผู้เย่อหยิ่งและทะนงตนของมาวิน
 นฤภรกมล ฉายแสง รับบทเป็น คีตา เทวสถิตย์ไพศาล
 ลูกสาวคนเดียวของภูพัฒน์และพัดชา ฝันอยากเป็นนักออกแบบแต่ไม่มีความสามารถ บางครั้งชอบกลั่นแกล้งบี
 ฐิตินันต์ รัตนฐิตินันต์ รับบทเป็น ชัตเตอร์ เทวสถิตย์ไพศาล
ลูกชายคนเดียวของมาวินและอารยา
 ลัทธ์กมล ปิ่นโรจน์กีรติ รับบทเป็น บี
เพื่อนสนิทของไข่มุก เป็นสาวใช้ที่มีหัวทางด้านแฟชั่น
 ณัฐนันท์ ขุนเพชร รับบทเป็น แก้ว
 กิตติศักดิ์ ปฐมบูรณา รับบทเป็น โจ๊ก
 ณัฐกร ไตรกิศยเวช รับบทเป็น เทียน

 นักแสดงสมทบ 
 เปรมณัช สุวรรณานนท์ รับบทเป็น พัชร
 พิมดาว พานิชสมัย รับบทเป็น ดาว
 อดีตสาวใช้ของตระกูลเทวสถิตย์ไพศาล
 สุรพล พูนพิริยะ รับบทเป็น กฤษณ์

 นักแสดงรับเชิญ 
 ณัฐพิชามญชุ์ สิงขรวัฒน์ รับบทเป็น แขกร่วมงานศพ (ตอนที่ 1)
 นิษฐา คูหาเปรมกิจ รับบทเป็นอแขกร่วมงานศพ (ตอนที่ 1)
 วัชรินทร์ อนันตพงศ์ รับบทเป็น แขกการกุศลเทวา (ตอนที่ 2)
 ศศิ โปษยะจินดา รับบทเป็น แขกการกุศลเทวา (ตอนที่ 2)

 อ้างอิง 

หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย ศิวโรจน์ คงสกุล
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์ของเน็ตฟลิกซ์
หมวดหมู่:ผลงานต้นฉบับภาษาไทยของเน็ตฟลิกซ์